**Smiltenes pilsētas pirmsskolas izglītības iestādes “Pīlādzītis” pašnovērtējuma ziņojums**

Izglītības iestādes vadītāja: Santa Rudzīte

SASKAŅOTS

|  |
| --- |
| Smiltenes novada Izglītības pārvaldes vadītājs |
| (dokumenta saskaņotāja pilns amata nosaukums) |
| Edgars Roslovs |
| (vārds, uzvārds) |

1. **Izglītības iestādes vispārīgs raksturojums**
   1. Izglītojamo skaits un īstenotās izglītības programmas 2022./2023. mācību gadā

|  |  |  |  |  |  |  |
| --- | --- | --- | --- | --- | --- | --- |
| Izglītības programmas nosaukums | Izglītības  programmas  kods | Īstenošanas vietas adrese  (ja atšķiras no juridiskās adreses) | Licence | | Izglītojamo skaits, uzsākot programmas apguvi (prof. izgl.) vai uzsākot 2022./2023. māc.g. (01.09.2022.) | Izglītojamo skaits, noslēdzot sekmīgu programmas apguvi (prof. izgl.) vai noslēdzot 2022./2023.māc.g.  (31.05.2023.) |
| Nr. | Licencēšanas  datums |
| Vispārējās pirmsskolas izglītības programma | 01011111 | Smiltene, Rīgas iela 8A | V-1968 | 18.09.2019 | 251 | 244 |
| Vispārējās pirmsskolas izglītības programma | 01011111 | Smiltene, Mētras iela 11A | V-1968 | 18.09.2019 | 38 | 37 |

* 1. Izglītības iestādes iegūtā informācija par izglītojamo iemesliem izglītības iestādes maiņai un mācību pārtraukšanai izglītības programmā (2-3 secinājumi par izglītojamiem, kuri uzsākuši vai pārtraukuši mācības izglītības iestādē):
     1. dzīvesvietas maiņa ( dzīvesvietas maiņa: 8 izglītojamie Latvijas mērogā un 2 izglītojamie – uz ārzemēm 2022./2023.māc.g.);
     2. vēlme mainīt izglītības iestādi (1 izglītojamais 2022./2023. mācību gada laikā, iestādes maiņas iemesls: izglītības programmas maiņa);
     3. cits iemesls (7 izglītojamie – atlika izglītības iestādes apmeklējumu uz gadu vai ilgāk izglītojamā veselības stāvokļa vai ģimenes apstākļu dēļ).
  2. Pedagogu ilgstošās vakances un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Ilgstošās vakances izglītības iestādē (vairāk kā 1 mēnesi) 2022./2023. māc.g. (līdz 31.05.2023.) | 0 | - |
|  | Izglītības iestādē pieejamais atbalsta personāls izglītības iestādē, noslēdzot 2022./2023. māc.g. (līdz 31.05.2023.) | 2 | Skolotājs logopēds: 1 un 0,75 likmes |

1. **Izglītības iestādes darbības pamatmērķi un prioritātes**
   1. Izglītības iestādes misija – Bērnam draudzīgā, attīstošā un latviskā vidē palīdzēt attīstīt savu individualitāti, pozitīvu pašapziņu un uz savstarpēju cieņu balstītu sadarbību.
   2. Izglītības iestādes vīzija par izglītojamo – Pirmsskolas vecuma bērns kā domātājs un darītājs, kuram ir iespēja attīstīt savu individualitāti un uz savstarpēju cieņu balstītas sadarbības prasmes.

Izglītības iestādes vērtības cilvēkcentrētā veidā –

Patriotisms, Cieņa, sadarbība.

* 1. 2022./2023. mācību gada darba prioritātes un sasniegtie rezultāti

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Atbalsta pasākumu kvalitātes nodrošināšana iekļaujošās izglītības realizēšanā izglītības iestādē. | a) kvalitatīvi  - Izveidota atbalsta komanda, nodrošinot regulāru gadījumu izpēti pēc pedagogu vai bērna vecāku pieprasījuma.  - Nepieciešamības gadījumā Izglītības iestādes dalība starpinstitucionālās sadarbības grupas sanāksmēs pašvaldībā.  - Izveidots izglītības iestādes disciplinēšanas metožu kopums, ar to iepazinušies un ikdienā lieto visi darbinieki, par to informēti bērnu vecāki.  -Uzlabotas bērna mācību sasniegumu un attīstības vērtējumu kartes.  - Papildināta instrukcija par problēmsituāciju risināšanu ar bērnu vecākiem, ar to iepazinušies un lieto visi pedagogi.  - Izglītības iestāde nodrošinājusi pedagogu un skolotāju palīgu tālākizglītību par iekļaujošo izglītību, vismaz 70% respondentu novērtējot iegūtās zināšanas no 7 līdz 10 ballēm.  - Bērni iepazinuši stratēģijas cieņpilnai komunikācijai un mācās tās pielietot savstarpējā saskarsmē. | **Daļēji sasniegts**  Komanda izveidota, algoritms izstrādāts, no katras atbalsta komandas sanāksmes gūti pozitīvi rezultāti, atkarībā no gadījuma specifikas atbalsta komanda sanāk šaurākā vai plašākā lokā. Pedagogi jāiedrošina lūgt papildus atbalstu, savukārt, atbalsta sniedzējam jāprecizē pedagoga gaidas.  **Sasniegts**  Novadā izveidota starpinstitucionālās sadarbības grupa, kas nepieciešamības gadījumā risina izvirzītās problēmas. 2022./2023.māc.g. nav bijusi nepieciešamība tādu iesaistīt.  **Daļēji sasniegts**  Atsevišķos gadījumos darbiniekiem ir grūtības izvēlēties atbilstošāko metodi bērna disciplinēšanai.  **Sasniegts**  Bērna mācību sasniegumu un attīstības vērtējumu karšu aizpilde ieviesta ELIIS sistēmā, kas redzama arī vecākiem. Šos vērtējumus vieglāk apkopot.  **Sasniegts**  **Sasniegts**  **Daļēji**  Pedagogu prezentācijas atspoguļo, ka aptuveni 50% pedagogu apguvuši daudzveidīgu stratēģiju iedzīvināšanu mācību un audzināšanas procesā. |
|  | b) kvantitatīvi  - Izglītības iestādes metodisko materiālu resursu krātuves izveide.  -Materiālās bāzes papildināšana iekļaujošās izglītības nodrošināšanai: mēbeļu, aprīkojuma iegāde un pielāgošana; stresa mazināšanas kastes katrai grupai. | **Sasniegts.**  -Iestādes metodiskajā kabinetā ir daudzveidīgi materiāli, kas nodrošina diferencētu uzdevumu realizāciju mācību darbā.  **Sasniegts.**  -Grupās bērniem pieejamas atgādnes.  -Vairākās grupās izveidota vieta, kur bērnam netraucēti pabūt vienam.  -Iestāde iegādājusies regulējamus galdus un krēslus, tādējādi atbrīvojušies nelieli galdi, kas nodrošina bērnam individuālu darba vietu, t.sk. īpaši pielāgota darba vieta bērnam ar kustību traucējumiem.  -Iegādāti aizslietņi, kas rada apstākļus skaņu slāpēšanai un netraucētam darbam vienatnē.  -Iegādātas uzliekamas austiņas dzirdes sensorā jutīguma mazināšanai.  -Katrai grupai iegādāta kaste ar materiāliem sensorās pārslodzes mazināšanai. |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2023./2024. mācību gadā (kvalitatīvi un kvantitatīvi)

|  |  |  |
| --- | --- | --- |
| Prioritāte | Sasniedzamie rezultāti kvantitatīvi un kvalitatīvi | Norāde par uzdevumu izpildi (Sasniegts/daļēji sasniegts/ Nav sasniegts) un komentārs |
| Nr.1  Valodas mācības jomas integrēšana mācīšanas un mācīšanās procesā. | 1. kvalitatīvi:  * Katras grupas pedagogs devies pieredzes apmaiņā vismaz uz 3 iestādes grupām, lai apzinātu labās prakses piemērus un izteiktu priekšlikumus valodas centra un valodas vides pilnveidei grupas telpā. * Savstarpēja rotaļnodarbību vērošana, kur valodas mācību jomas sasniedzamais rezultāts integrēti tiek realizēts sasaistē ar tematisko plānu. * Katrā grupā atbilstoši bērnu vecumposmam un sasniedzamajiem rezultātiem tiek piedāvāti diferencēti mācību materiāli. * Mācību gada noslēgumā metodiskā materiāla prezentēšana kādā no valodas mācību jomas satura vienībām (saziņa kontekstā; teksts un tekstveide; valodas struktūra) katrai grupai. * Valodas izpratnes testa Acadience TM rezultāti vismaz 70% 6-7 gadus veciem bērniem ir līmenī “labi”. * Radošo darbnīcu organizēšana savstarpējai mācīšanās nodrošināšanai Smiltenes novada pirmsskolas izglītības pedagogiem valodas mācību jomā. * Katru mēnesi pedagogu sanāksme pa vecumposmiem kā metodiskais atbalsts mācību procesa realizēšanā. |  |
|  | 1. kvantitatīvi:   - Pirmsskolas izglītības pedagogi apmeklējuši vismaz 2 tālākizglītības kursus, vismaz 70% respondentu novērtējot kursu kvalitāti no 7 līdz 10 ballēm.  - Ikmēneša skolotāju logopēdu un izglītības metodiķu veidotie izglītojošie materiāli vecākiem par valodas attīstības veicināšanu pirmsskolas vecuma bērniem.  - Bērnu pašgatavoto grāmatu izstāde izglītības iestādē. |  |

1. **Kritēriju izvērtējums** 
   1. Kritērija “Izglītības turpināšana un nodarbinātība” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē tiek veikts mērķtiecīgs darbs ar izglītojamajiem, kuriem ir zemi mācību sasniegumi: individuālais darbs; nepieciešamības gadījumā – skolotājs logopēds, izglītības psihologs; V.Džonsona intelekta tests 13 izglītojamajiem; 1 izglītojamajam (atbilstoši normatīvo aktu prasībām) individuālais plāns; sadarbībā ar vecākiem 4 vienošanās protokoli; atbalsta komandas sanāksmes 2 izglītojamajiem; individuālas sarunas ar vecākiem vismaz 2 reizes gadā; vecāku informēšana par bērna sasniegumiem un ikdienas veicamajiem darbiem temata ietvarā ELIIS sistēmā. 2022./2023.māc.g. no 62 izglītojamajiem izglītības iestādē skolas gaitu uzsākšanu atlika 4 izglītojamie, no kuriem 2 – papildus nepieciešams nostiprināt zināšanas un prasmes, 2 - vecāku izvēle nesasteigt mācību uzsākšanu 1. klasē. Visi 6-7 gadus veci bērni 2 reizes gadā veic valodas izpratnes testu Acadience TM, kur pavasara izpētē 66% izglītojamo konstatēts līmenis “labi”.  EDURIO vecāku aptaujā 76% respondentu norādījuši, ka pirmsskolas nodrošinātais atbalsts, lai uzlabotu bērna zināšanas un prasmes ir palīdzējis. | Izglītības iestādei mācību noslēgumā un/vai izglītojamajam mainot izglītības iestādi, izzināt izglītojamo vecāku vērtējumu par izglītības procesu, izvērtēt iegūto informāciju un nepieciešamības gadījumā pilnveidot savu darbību atbilstoši atgriezeniskajai saitei. |
| Izglītības iestādes izglītojamie ļoti reti maina izglītības iestādi, vienmēr tiek noskaidrots iemesls izglītojamā izglītības iestādes maiņai. 94% gadījumu ir dzīvesvietas maiņa vai izglītības iestādes atlikšana uz noteiktu laiku bērna veselības stāvokļa vai ģimenes apstākļu dēļ. |  |
| Izglītības iestāde temata ietvaros visās grupās atbilstoši bērnu vecumposmam piedāvājusi izglītojamajiem iepazīt dažādas profesijas, to darba specifiku, izmantojot dažādas mācību organizācijas formas (rotaļnodarbības, mācību ekskursijas, mājas darbs kopā ar vecākiem, intervijas). | Izglītības iestādei pārrunās ar Smiltenes vidusskolas administrāciju tomēr turpināt rast iespēju vecākos pirmsskolas vecuma bērnus iepazīstināt ar Smiltenes vidusskolu, lai radītu priekšstatu un padziļinātu izpratni par izglītības turpināšanu nākamajā izglītības pakāpē. |
|  | Izvērtējot EDURIO skolotāju aptaujas datus (tikai 50% pedagogu norāda, ka sistēma ir efektīva) un pārrunājot tos ar pedagogiem, izglītības iestādei vēlreiz aktualizēt pedagogu un izglītības iestādes rīcības plānu problēmrisināšanas gadījumos un atbalsta komandas darbu gadījumos, ja izglītojamajam konstatēti zemi mācību sasniegumi vai uzvedības problēmas. |
|  | Izglītības iestādei pārrunāt kārtību kā ELIIS sistēmā fiksēt un uzturēt informāciju par bērna specifiskām vajadzībām, speciālista ieteikumiem, veselības problēmām, vienošanām, norādot datumu, lai izglītojamā grupas maiņas gadījumā informācija “sekotu” izglītojamajam. Šo informāciju pārrauga, apkopo un analizē izglītības metodiķi sadarbībā ar pedagogiem. |

* 1. Kritērija “Mācīšana un mācīšanās” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestādē tiek veidota sistēma mācīšanas un mācīšanās procesa kvalitātes izvērtēšanai un pilnveidei: gada laikā administrācija veikusi 56% pedagogu rotaļnodarbību vērošanu, no kuriem atkārtoti – 2 pedagogiem (iegūtā informācija apkopota un analizēta), EDURIO aptaujā 10% pedagogu norādījuši, ka piedalījušies savstarpējā rotaļnodarbību vērošanā; pedagogi mācību gada noslēgumā dalījušies labās prakses pieredzē par ieradumu veidošanu cieņas kā tikuma apguvē. | Izglītības iestādei veidot sistēmisku pedagogu savstarpēju pieredzes apmaiņu: regulāras ikmēneša mazās pedagoģiskās sanāksmes metodiskajam atbalstam; katru semestri veikt rotaļnodarbību un mācību vides vērošanu ne mazāk kā 40% pedagogu, lai iegūtu informāciju par mācīšanas un mācīšanās procesa kvalitāti un savstarpējo pieredzes apmaiņu, tai skaitā pedagogu savstarpējā rotaļnodarbību vērošanā. |
| Izglītības iestāde izveidojusi sistēmu attālināto mācību organizēšanai atbilstoši bērnu vecumposmam (to kopīgu plānošanu un realizāciju atvieglo ELIIS sistēmas lietošana), kas iekļauta iekšējos normatīvajos aktos un zināma un izprotama visām iesaistītajām pusēm. 2022./2023.māc.g. nav bijusi nepieciešamība attālinātās mācības realizēt. | Tā kā atšķiras rādītāji, ko snieguši pedagogi EDURIO aptaujā un administrācijas vērotajās rotaļnodarbībās (atgriezeniskās saites sniegšana, vērtēšana un kritēriju izvirzīšana, izglītojamo pašvadīta darbība, daudzveidīgu mācību metožu izmantošana), izglītības iestādes administrācijai sniegt atbalstu un nepieciešamās zināšanas mācīšanas un mācīšanās procesā minētajās jomās. |
| Izglītības iestāde izstrādājusi mācību sasniegumu vērtēšanas kārtību, kas nodrošina katra izglītojamā izaugsmi. Vecākiem katra temata noslēgumā ir iespēja ELIIS sistēmā redzēt sava bērna mācību sniegumu. Vecāki EDURIO aptaujā atzīst, ka regulāri vai lielākoties seko līdzi sava bērna sasniegumiem un prasmju līmenim 97% gadījumos. Vecākiem vismaz 2 reizes gadā ir iespēja individuālās sarunās ar grupas pedagogiem pārrunāt bērna vispusīgu attīstību un mācību sniegumu. | Izvērtējot EDURIO vecāku aptaujas datus (34%), nepieciešams precīzs skaidrojums vecākiem, kā izprast STAP abreviatūru, t.i., iestādē jau iepriekš skaidroto diagnosticējošo vai summatīvo vērtēšanu: sācis apgūt, turpina apgūt, apguvis un apguvis padziļināti. |
| Izglītības iestādē ir sistēma, kā tiek diagnosticēts un sniegts individuāls atbalsts izglītojamajiem. Tā nodrošināšanā aktīvi sadarbojas pedagogi un atbalsta personāls, lai atbalstītu izglītojamos ar speciālajām vajadzībām vai mācīšanās grūtībām, kas arī tiek realizēts mācību un audzināšanas darbā. Informāciju par šiem izglītojamajiem apkopo un analizē izglītības metodiķi, nepieciešamības gadījumā pilnveidojot atbalsta sistēmu. | EDURIO aptaujā 66% pedagogu norāda, ka nepieciešami papildus asistenti, 63% - papildus skolotāja logopēda, 54% - papildus psihologa, 54% - papildus speciālā pedagoga atbalsts. |
| Izglītības iestāde plāno un ievieš lietpratībā balstīto mācību saturu un izvērtē tā īstenošanas efektivitāti, izvērtē turpmākās attīstības vajadzības. Pedagogiem pamatā ir skaidrība par jaunās pieejas mācību satura iezīmēm.  EDURIO aptaujā 97% pedagogu norāda, ka pilnībā skaidras vai drīzāk skaidras jomas un prasmes, kas bērnam jāapgūst mācību gada laikā. 88% pedagogi norāda, ka savstarpēji kopā plāno ikdienas aktivitātes grupā. Apkopojot rotaļnodarbību vērošanas datus, 88,8% pedagogu mācību procesā sadarbojas ar grupas pirmsskolas izglītības skolotāju palīgiem.  Izglītības iestāde dalījusies savā pieredzē lietpratībā balstītā mācību satura ieviešanā ar pārējām Smiltenes novada izglītības iestādēm, t.sk. realizējot pirmsskolas pedagogu tālākizglītības programmu “Kompetenču pieejas mācību saturā realizācija pirmsskolas izglītībā”. | Pedagogu savstarpējo rotaļnodarbību vērošana kā pedagogu izpratnes padziļināšana par lietpratībā balstītā mācību satura realizāciju.  Izglītības iestādes vadībai papildināt zināšanas par profesionālas atgriezeniskās saites sniegšanu pedagogiem un pārējiem darbiniekiem. |

* 1. Kritērija “Izglītības programmu īstenošana” stiprās puses un turpmākās attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Izglītības iestāde aktualizējusi un nodrošinājusi VIIS: izglītības iestādes nolikumu, informāciju par īstenoto izglītības programmu. 2022./2023.māc.g. izglītības iestādē nav izglītojamo neattaisnoto kavējumu, kas būtu iesniedzami VIIS. Izglītības iestāde dibinātāja tīmekļvietnē ievietojusi izglītības iestādes pašnovērtējuma ziņojuma publiskojamo daļu. |  |
| Izglītības iestāde īsteno mūsdienīgu, aktuālu un pieprasītu izglītības programmu, kuras realizācijā tiek ņemti vērā pirmsskolas izglītības vadlīnijās un citos normatīvajos aktos noteiktās prasības, tiek izzinātas katras grupas intereses, zināšanu un prasmju līmenis izglītojamajiem, aktualitātes sabiedriskajā dzīvē. Tādēļ katra grupa, realizējot izglītības programmu, veido savus tematus, kas būtiski konkrētajiem izglītojamajiem, lai zināšanas varētu apgūt praktiski darbojoties. | Izglītības iestādei nepieciešams iegādāties 2 interaktīvās tāfeles, labiekārtot abu ēku āra teritorijas vidi. |
| Izglītības iestādē lielākajai daļai iesaistīto (darbiniekiem, vecākiem un dibinātājam) ir vienota izpratne par īstenotās izglītības programmas mērķiem un plānotajiem sasniedzamajiem rezultātiem. Katra mācību gada sākumā un noslēgumā izglītības iestāde izvērtē izglītības satura apguves kvalitāti, ņem vērā izglītojamo ikdienas mācību sasniegumus un izvirza uzdevumus turpmākajiem gadiem, lai celtu izglītības kvalitāti un ieviestu nepieciešamās izmaiņas. To norāda EDURIO pedagogu aptaujas dati, ka izglītības iestāde mācīšanās kvalitāti izvērtē daudzveidīgi: pedagoģiskās sēdes un sapulces (62%), skolotāju pašvērtējumi (53%) un sarunas ar vadību (47%), nodarbību vērojumi (44%) un vecāku viedoklis (47%), aptauju dati (26%). | Izvērtēt un pārskatīt vadības darba organizāciju, lai sabalansētu ikdienas atbalstu pedagogiem un darbu izglītības iestādes attīstībai. |
| Lielākā daļa pedagogu plānveidīgi sadarbojas izglītības programmas īstenošanā, veidojot lietpratību izglītojamajiem, kas veidojas, apgūstot mācību jomās ietvertās zināšanas prasmes un attieksmes, caurviju prasmes un ieradumos balstītu tikumu un vērtību apguvi, saistot to ar izglītības iestādes izvirzīto audzināšanas prioritāro darbības virzienu realizāciju. Lielākā daļa pedagogu izprot sadarbības nozīmi, kopā ar kolēģiem īstenojot izglītības programmu.  Atbilstoši vecumposmam izglītojamajiem ir pamatzināšanas par valsts simboliem un veidojas cieņpilna attieksme pret valsts simboliem, patriotismu un lojalitāti Latvijai. | Nelielai daļai pedagogu nepieciešams papildus vadības atbalsts sadarbības stiprināšanai, t.sk. plānošanas stiprināšanai, izglītības programmas realizācijā. |
| Izglītības iestāde sadarbībā ar Iestādes padomi regulāri izvērtē darba plānā iekļauto pasākumu efektivitāti, meklē risinājumus svētku, mācību un audzināšanas pasākumu uzlabošanai. Pedagogu sapulcēs tiek pārrunāta pasākumu norises gaita, mērķis, pēc tiem – secinājumi. EDURIO skolotāju aptaujā 91% respondentu norāda, ka izglītības iestādes rīkotie pasākumi ir pārdomāti un papildina ikdienas mācību un audzināšanas procesu. | Izglītības iestādes vecāki EDURIO aptaujā kā ieteikumus pasākumu rīkošanai min izglītojamo ekskursijas zināšanu un pieredzes paplašināšanai. |
| Izglītības iestādes darba organizācija plānota tā, lai mācību process un iestādes darbība kopumā varētu ritēt produktīvi un būtu vērsta uz attīstību. Mācību gada sākumā un noslēgumā, ja nepieciešams, – arī mācību gada vidū tiek apzinātas nepieciešamās izmaiņas darba organizācijā, lai uzlabotu izglītojamo un darbinieku labbūtību un kvalitatīvu mācību procesu (ēdināšana grupas telpās, izglītības iestādes svētku plānošana). Iestādes vadība nepieciešamības gadījumā iesaistās problēmrisināšanā, uzklausot visas iesaistītās puses un sniedzot nepieciešamo atbalstu. | Mācību gada sākumā un nobeigumā nenoslogot izglītības iestādes darba plānu, lai līdzsvarotu aktivitāšu un pasākumu apjomu izglītības iestādē. |
| Izglītības iestāde ievēro normatīvajos aktos noteiktās prasības speciālās izglītības programmas īstenošanā, tai skaitā pieejams nepieciešamais atbalsta personāls. 2022./2023.māc.g. 1 izglītojamajam atbilstoši normatīvo aktu prasībām nepieciešams individuālais attīstības plāns, kas regulāri tiek precizēts un aktualizēts. Izglītības programma tiek īstenota sadarbībā ar izglītojamā vecākiem. | Sadarbībā ar Smiltenes novada Izglītības pārvaldi nepieciešams palielināt izglītības psihologa kontaktstundu skaitu izglītības iestādē.  Nepieciešams skolotāja logopēda papildus nodrošinājums speciālistu prombūtnes (piem., slimības laikā) laikā. |
| Izglītības iestāde nodrošina kvalitatīvu izglītības programmas apguvi abās izglītības programmas realizācijas vietās, kur tiek piedāvāts līdzvērtīgs mācību un audzināšanas process, atbalsta speciālistu pieejamība, interešu izglītības nodrošināšana, “Džimbas” drošības programma, izglītojamo dalība izglītības iestādes organizētajos pasākumos (nepieciešamības gadījumā nodrošinot dibinātāja finansētu transportu). Abās īstenošanas vietās nedaudz atšķiras infrastruktūra, bet tā ir atbilstoša, lai kvalitatīvi īstenotu izglītības programmu. |  |
| Izglītības iestāde neīsteno mazākumtautību izglītības programmu. |  |
| Izglītības iestāde sadarbībā ar dibinātāju analizējusi izglītības programmu piedāvājumu iestādē, tai nepieciešamos materiāltehniskos resursus, infrastruktūru un izglītojamo sasniegumus ikdienas mācībās. Izvērtētie rezultāti apliecina esošās izglītības programmas atbilstību un nepieciešamību izglītības iestādē. | Paplašināt izglītības programmu piedāvājumu izglītības iestādē. |

**4. Informācija par lielākajiem īstenotajiem projektiem par 2022./2023. mācību gadā**

* 1. Dalība projektā “Vienotā bērnu agrīnās attīstības skrīninga metodisko instrumentu komplekta izstrāde”, kura mērķis ir veikt BAASIK standartizāciju Latvijas reprezentatīvā bērnu izlasē un noteikt visu mērījumu skalu uzticamības un validitātes rādītājus. Smiltenes novada izglītības psihologs izglītības iestādē veica noteiktu bērnu vispusīgu izpēti, iesaistot grupu pedagogus un bērnu vecākus.

1. **Informācija par institūcijām, ar kurām noslēgti sadarbības līgumi** 
   1. Tādu nav.
2. **Audzināšanas darba prioritātes trim gadiem un to ieviešana**
   1. Prioritātes (bērncentrētas, domājot par izglītojamā personību).
      1. 2022./2023.māc.g.:

- Cieņa kā savstarpējo attiecību un attieksmes pret apkārtējo vidi pamats (Es cienu sevi, līdzcilvēkus un apkārtējo pasauli.).

- Bērna piederības izjūtas veidošana savai grupai un Smiltenes pilsētas pirmsskolas izglītības iestādei “Pīlādzītis” (Es pazīstu un pārstāvu savu grupiņu un bērnudārzu “Pīlādzītis”.).

6.1.2. 2023./2024.māc.g.: Mācoties apzināties sevi un līdzcilvēkus darbībā, kas ved uz visiem pieņemamu rezultātu, tiek veidots ieradumu kopums cieņpilnai sadarbībai.

6.1.3. 2024./2025.māc.g.: Izpratnes radīšana par veselīgu dzīvesveida stiprināšanu, mācot prasmes un ieradumus, kā rūpēties par sevi un savu labizjūtu.

* 1. 2-3 teikumi par galvenajiem secinājumiem pēc mācību gada izvērtēšanas.

6.2.1. Bērns, kuram apzinātas mācību un / vai uzvedības grūtības, labāk integrējas kolektīvā un uzrāda augstākus mācību sasniegumus, ja:

- pedagogiem mācību un audzināšanas procesā ir vienota izpratne ar bērna vecākiem par bērna attīstības vajadzībām un prasībām pret bērnu;

- pedagogiem un vecākiem ir iespējams saņemt nepieciešamo padomu un atbalstu no izglītības iestādes vadības un atbalsta speciālistiem;

- bērna attīstības vajadzības tiek apzinātas agrīnā vecumā;

- bērnam mācību un audzināšanas procesā tiek sniegts cieņpilns atbalsts grūtību pārvarēšanai kā no pieaugušo, tā vienaudžu puses.

6..2.2. Bērna piederības sajūta grupai (kopienai utt.) tiek veidota ikdienas mācību un audzināšanas darbā (grupas noteikumu izstrāde, grupas tradīcijas utt.), bet nostiprināta kopīgos pasākumos.

1. **Citi sasniegumi**
   1. Jebkādi citi sasniegumi, par kuriem vēlas informēt izglītības iestāde (galvenie secinājumi par izglītības iestādei svarīgo, specifisko).

* 2022./2023.māc.g. ZAAO pārstrādājamo materiālu vākšanas akcijā “Dabai labu darīt” pirmsskolu grupā nominācijā “Pēc kopējā savāktā apjoma” izglītības iestāde makulatūras vākšanā ieguvusi 2.vietu.
* Izglītības iestādes pedagogu iestudētās latviešu tautas pasakas “Kā lauku pele pie pilsētas peles ciemos gāja” un “Ezis un zaķis” tika izrādītas 7 reizes dažādās auditorijās, kā arī veltītas labdarības pasākumam “Balta, balta mana sirds”, kur visi ieņēmumi tika ziedoti labdarībai.
  1. Izglītības iestādes informācija par galvenajiem secinājumiem:

7.2.1. pēc izglītojamo snieguma izvērtējuma valsts pārbaudes darbos par 2022./2023. mācību gadu: Nav attiecināms.;

7.2.2. par sasniegumiem valsts pārbaudes darbos pēdējo trīs gadu laikā: Nav attiecināms.

* 1. Izglītības iestādes galvenie secinājumi par izglītojamo sniegumu ikdienas mācībās.
* Mazbērnu grupās būtiska nozīme ir veiksmīgai bērna adaptācijai grupā, kas ļoti cieši saistīta ar bērna labizjūtu un ietekmē izglītojamo sniegumu ikdienas mācībās.
* Jaunākā vecuma grupās, kur pedagogi, vienojoties ar bērnu vecākiem, rīta cēlienā radīja apstākļus, lai bērni paši noģērbtos, sasniedza augstākus rādītājus pašapkalpošanās prasmju apguvē.
* Ja no jaunākā vai vidējā pirmsskolas vecumposma bērniem radīti apstākļi patstāvīgai darbībai, tad obligātajā apmācībā no 5 gadu vecuma esošajiem bērniem mācību procesā novērojama lielāka patstāvība, motivācija un atbildība par veicamo darbu.
* Vecāku izpratne par bērna vajadzībām un iesaiste bērna mācību procesā izglītības iestādē un ārpus tās korelē ar bērna mācību sasniegumiem.
* Jo agrāk tiek meklēti risinājumi bērna mācību un uzvedības grūtībām, jo vienotāki ir pedagogi un vecāki, jo augstāki ir bērnu mācību sasniegumi.
* Izvērtējot valodas izpratnes testa Acadience TM rezultātus 6-7 gadus veciem bērniem (66 bērni), var secināt, ka pavasara testēšanā līmenis “labi” sasniegts 66% bērniem, līmenis “starpdiapazons” – 10%, kritiskā robeža – 24 %. Pedagogi atzīst, ka, lai izglītojamie vispusīgi iegūtu zināšanas un prasmes valodas mācību jomā, ļoti pārdomāti, metodiski daudzveidīgi un plaši ikdienas aktivitātēs jāintegrē valodas mācību joma.
* Bērniem, kuriem tika iegādāts nepieciešamais tehniskais nodrošinājums (norobežojošās sieniņas – 1 bērns, austiņas – 3 bērni), uzlabojās prasme koncentrēties mācību procesam.

1. **Informācija par izglītības iestādes, izglītības programmu akreditācijā un izglītības iestādes vadītāja profesionālās darbības novērtēšanā norādīto uzdevumu izpildi (2021./2022.māc.g., 2022./2023.māc.g.)**

Iestādes vadītāja profesionālā darbība nav vērtēta.

1. **Izglītības iestādes vadītāja, izglītības iestādes padomes un izglītojamo pašpārvaldes ieteikumi izglītības iestādes darbības pilnveidei un izglītības/nozaru politikas jautājumos (pēc iestādes vēlmēm)**
   1. Izglītības iestādes vadītāja sniegti ieteikumi izglītības/nozaru politikas jautājumos:

* Visu PI pedagogu atalgojums finansēts no valsts budžeta.
* Nepieciešama sistēma, kas nosaka noteiktiem iekļaujošajiem bērniem grupā asistenta pakalpojumu. Patreiz tas bieži vien ir pašvaldības rocības un iestādes vadītāja neatlaidības jautājums. Ne visiem bērniem uzreiz tiek uzstādītas diagnozes, ir noteikti programmu kodi, bet akūta problēma ir ŠEIT un TAGAD. Pieredze rāda, ka zinošs asistents/ pedagoga palīgs/ individuāli piesaistīts pedagogs ŗezultātā teicami palīdz integrēt šos bērnus grupā un pārējo bērnu emocionālā un fiziskā drošība netiek apdraudēta.
  1. Izglītības iestādes padomes ieteikumi izglītības iestādes darbības pilnveidei un/ vai izglītības/nozaru politikas jautājumos:
* Vecāki labprāt iesaistītos vairāk tieši sava bērna grupas dzīvē un pasākumos.
* Mazāks bērnu skaits grupā.
  1. Izglītojamo pašpārvaldes ieteikumi izglītības iestādes darbības pilnveidei un/vai izglītības/nozaru politikas jautājumos: Nav attiecināms.